**LECTIO DIVINA – NAJSVÄTEJŠEJ TROJICE**

**DUCH PRAVDY VÁS UVEDIE DO PLNEJ PRAVDY**

**SLOVO NA DNES:** Prísl. 8,22-31; Ž 8,4-9; Rim. 5,1-5; Jn 16,12-15

**Pomôcky:** Veľké srdce z papiera, na ktorom sa zapália tri sviečky so slovami: Otec, Syn a Duch Svätý.

**Vhodná pieseň.**

**UVEDENIE:**

*Na sviatok Najsvätejšej Trojice oslavujeme Boha, ktorý je vzťahom medzi osobami, je rodinou, je spoločenstvom plnej a totálnej lásky. Veriť v Boha, ktorý je vzťah, nás nemôže nechať ľahostajnými najmä preto, že tento trinitárny Boh vylial svoju lásku do našich sŕdc. Ježiš nám ponúka možnosť, aby toto životné spojenie bolo aj v nás.*

**1. Úvodná modlitba**

Verím v teba, Boh Otec, verím v teba, Boh Syn,

verím v teba, Boh Duch Svätý, ale posilnite moju vieru.

Dúfam v teba, Boh Otec,

dúfam v teba, Boh Syn,

dúfam v teba, Boh Duch Svätý,

ale posilnite moju nádej.

Milujem ťa, Boh Otec, milujem ťa, Boh Syn,

milujem ťa, Boh Duch Svätý, ale posilnite moju lásku.

Všemohúci Otče, pomôž mojej krehkosti, vytrhni ma z priepasti mojej biedy.

Múdrosť Syna, urovnaj všetky moje myšlienky,

slová a diela dnešného dňa.

Láska Ducha Svätého, buď počiatkom všetkých mojich diel,

aby boli vždy zhodné s vôľou Otca.

Tebe, Najsvätejšia Trojica, nech sa vždy vzdáva

všetka česť, sláva a chvála na veky vekov.

Amen.

***Povzbudenie:*** *Tento text je jedným z tých, čo ohlasujú poslanie Duch Svätého. Duch neustále pomáhal Cirkvi prehlbovať tajomstvo Ježiša Krista vo svetle jeho smrti a zmŕtvychvstania. Počúvajme.*

**I. LECTIO**

**Čo hovorí text? – Jn 16,12-15**

Ježiš povedal svojim učeníkom: „Ešte veľa vám mám toho povedať, ale teraz by ste to nezniesli.

Keď príde on, Duch pravdy, uvedie vás do plnej pravdy, lebo nebude hovoriť sám zo seba, ale bude hovoriť, čo počuje, a zvestuje vám, čo má prísť. On ma oslávi, lebo z môjho vezme a zvestuje vám.

Všetko, čo má Otec, je moje. Preto som povedal, že z môjho vezme a zvestuje vám.“

**Otázky k prečítanému:**

* Ak už Ježiša nebude, aká bude úloha Ducha vzhľadom na učeníkov?
* Aký vzťah je medzi Duchom Svätým a pravdou?
* Aký vzťah je medzi Duchom a Ježišom?
* Čo hovorí Ježiš ohľadom Otca?

**II. MEDITATIO**

**Čo mne/nám hovorí text?**

***Povzbudenie:*** *Dnešné evanjelium nám pomohlo prehĺbiť pochopenie toho, čo znamená, že Boh, ktorý je jeden, je zároveň aj spoločenstvom. Táto úvaha má veľmi jasné dôsledky v momente, keď konáme ako učeníci, ktorí veria v Trojjediného Boha.*

* Keď je verím v Boha, ktorý je Otcom, Synom a Duchom Svätým, akým spôsobom sa pripodobňujem každému z nich osobne? Ako vyjadrujem moju vieru v každého z nich?
* Akým spôsobom zakusujem OTCOVSTVO Boha? Cítim, že Boh je mojím Otcom? Je On tým, ktorému dôverujem a čakám ho?
* Je pre mňa Ježiš projektom môjho života? Je tým, od ktorého sa učím žiť to, čo chce Boh? Uznávam ho ako Cestu k Otcovi, na ktorej nachádzam Život a Spásu?
* Akým spôsobom nadväzujem kontakt s Duchom Svätým? Aký postoj mám k nemu, aby ma naplnil svojou prítomnosťou a svojou láskou?

*Nasleduje čas na osobnú úvahu (meditáciu), potom sa v krátkosti podelíme s našou meditáciou* **–** *o tom, čo MNE hovorí text vzhľadom k mojej vlastnej osobnej situácii.*

**III. ORATIO**

**Ako odpoviem Pánovi motivovaný jeho Slovom?**

***Povzbudenie:*** *V atmosfére modlitby sa započúvajme do hlasu Ducha Svätého, aby sme pochopili plnú pravdu o Bohu. Dodá nám sily, aby sme žili v súlade s vierou, ktorú vyznávame.*

* *Po krátkej osobnej modlitbe sa môžeme nahlas podeliť so svojou modlitbou. Taktiež sa môže recitovať responzóriový žalm na túto nedeľu (Ž 8).*

**IV. CONTEMPLATIO**

**Čo konkrétne mám vykonať?**

***Povzbudenie:*** *Sv. Vincent našiel v Najsvätejšej Trojici najlepší vzor pre bratský život. Dcéram kresťanskej lásky hovorí:*

„Na prvom mieste musí medzi Vami byť veľká jednota, a ak je možné, nech je podobná tej medzi troma osobami v Najsvätejšej Trojici; pretože ako budete môcť preukazovať milosrdnú lásku, láskavosť pri chudobných, ak by ste ju nemali medzi sebou? (IX, 66).

Prostriedkom, ako praktizovať tento srdečný rešpekt, je pravidelne sa postaviť pred tri osoby Najsvätejšej Trojice, ktoré tvoria dokonalú jednotu. Oni majú medzi sebou láskavý rešpekt.” (IX, 147).

Misionárom hovorí: Preto v Najsvätejšej Trojici vládne uniformita; to, čo chce Otec, chce aj Syn; to, čo robí Duch Svätý, robí aj Otec a Syn; všetci konajú to isté; nemajú iné, ako tu istú moc a to isté konanie. Tam je pôvod našej dokonalosti a vzor nášho života. *(XI,548)*

* **Predsavzatie:** Čo môžeš robiť v tvojom osobnom a komunitnom živote, aby si tým odzrkadľoval obraz Najsvätejšej Trojice?

**Záverečná modlitba**

Večný a Všemohúci Bože,

Boh lásky a milosrdenstva,

Ty, Najsvätejšia Trojica,

jeden Boh a jeden Pán.

Buď požehnaný a zvelebený dnes a naveky,

pretože si láskavý Otec,

si jednorodený Syn

a si Duch Posvätiteľ a darca života a svätosti.

Ste si rovní v sláve a hodnosti.

Všetka česť a všetka sláva Tebe, ktorý nás obohacuješ tým, že si sa nám dal poznať.

Vzývajúc ťa ako nášho Otca a Pána Ťa prosíme, aby si pokračoval vo vylievaní tvojej lásky na nás, aby sme pokračovali stále viac v poznávaní Teba, a tak Ťa nasledovali

a žili v zhode s tvojou vôľou,

ukazujúc na našom živote tvoj projekt lásky.

Amen.

**Fuentes: “Tú tienes palabras de vida, Ciclo “C”; obras completas de San Vicente de Paúl.;** [www.lectionautas.com](http://www.lectionautas.com) ; “Sigueme”, Ciclo C. Lectio Divina CELAM

**Lectio anteriores: www.cmperu.com.pe**